**ODDAJA ŠOLSKIH PROSTOROV V ŠOLSKEM LETU 2022/2023**

Na osnovi 4. člena Pravilnika o oddaji prostorov, drugih nepremičnin in opreme OŠ Martina Konšaka Maribor z uporabo, ki ga je sprejel Svet OŠ Martina Konšaka Maribor na svoji seji dne 11. 3. 2014 in v skladu z navodili ustanovitelja, Mestne občine Maribor, razpisujemo oddajo šolskih prostorov za obdobje od 1. 9. 2022 in 30. 6. 2023. Šola oddaja:

* klasične učilnice (8 € na šolsko uro),
* specializirane učilnice (16 € na šolsko uro),
* računalniško učilnico (25 € na šolsko uro),
* prostor za športno vzgojo (16 € na šolsko uro),

Prostori se oddajajo do zapolnitve mest. Prednost pri dodelitvi bodo imeli:

1. uporabniki, ki bodo svojo prijavo podali prej,
2. uporabniki, ki se bodo prijavili za daljši rok uporabe telovadnice,
3. dosedanji uporabniki, ki imajo poravnane vse obveznosti do šole.

**Podpisana pogodba bo veljala za celotno dobo prijave in med uporabo, v skladu s tripartitno pogodbo, ni možno odpovedovati terminov. Odpovedni rok znaša 30 dni in v tem času je potrebno najemnino poravnati tudi v primeru, če se prostori ne bodo uporabljali!**

Najemnina se poravnava po izdanem računu in v zapisanem roku.

Šola si dovoljuje, da za svoje potrebe odpove določen termin uporabniku. V tem primeru se uporabnina ne bo zaračunala, v primeru že plačane uporabnine pa se bo uporabnina vrnila na uporabnikov TRR.

Telovadnico (garderobe) je potrebno zapustiti najkasneje 15 minut po končani vadbi. V kolikor so udeleženci otroci, jih starši počakajo pred vhodom in ne vstopajo v objekt.

Vodje skupin ste zadolženi za obveščanje svojih članov.

Učilnice je potrebno zapustiti takoj po preteku najetega termina.

Prijave  sprejemamo na elektronski naslov tajnistvo@konsak.si z naslovom **Prijava na razpis za uporabo šolskih prostorov v šolskem letu 2022/2023**.

Prijava **izključno v elektronski obliki** naj obvezno vsebuje:

* odgovorno osebo prijavitelja na razpis, EMŠO in davčno številko, naslov odgovorne osebe
* društvo, če se na razpis prijavlja društvo, davčno številko, matično številko, naslov odgovorne osebe za podpis pogodbe
* predviden termin,
* čas v letu, ko se bo prostor uporabljal (od katerega dneva in do kdaj),
* število udeležencev,
* za kaj se bodo prostori uporabljali.

Če prijava ne vsebuje vseh zgoraj navedenih postavk, se šteje kot nična. Z izbranimi uporabniki bomo podpisali pogodbo o oddaji prostorov.

Vsi tisti, ki se boste prijavili na razpis, boste v podpis prejeli pogodbe, ki so po novem tripartitne, torej jo podpišete vi, šola in župan MO Maribor.

**Telovadnico in učilnice bo možno uporabljati takrat, ko bodo pogodbe podpisane in poslane uporabniku.**

Pravilnik o oddaji prostorov OŠ Martina Konšaka Maribor je objavljen na oglasni deski pred prostori za športno vzgojo in na spletni strani šole.

 Ravnateljica:

 Jasmina Voršič

Maribor, 28. 6. 2022